जेल गेट चौकी प्रभारी जेपी यादव ने बताया कि मामला पति पत्नी के झगड़े का था। जिसे सुलझाने का प्रयास किया जा रहा था। मामला सुलझ पाता इससे पहले ही मुन्नू ने अपने नाजायज असलहे से फायर कर दी जो कि महिला को लगी है। फिलहाल घटना में आरोपी माने जा रहे मुन्नू खुद ही घायल महिला को लखनऊ इलाज के लिए ले गया है। जहां पर उसकी हालत गंभीर बतायी जा रही है। चश्मदीदों की मानें तो गोली धोखे से चल गयी, जिससे चांदनी घायल हो गयी है।